
  ΠΙΕΡΙΑ

<<Η ΓΗ ΤΩΝ ΘΕΩΝ>>

Ι.Μ. ΑΓΙΟΥ ΔΙΟΝΥΣΙΟΥΕΝ ΟΛΥΜΠΩ – ΠΑΛΑΙΟΣ ΠΑΝΤΕΛΕΗΜΟΝΑΣ-  ΛΕΠΤΟΚΑΡΥΑ – ΕΛΑΤΗ – ΠΕΡΤΟΥΛΙ – Ι.Μ. ΟΣΙΟΥ ΕΦΡΑΙΜ ΤΟΝ ΣΥΡΟ - ΛΙΒΑΔΙ
 3μέρες 195€
Αναχώρηση: 17 ΟΚΤΩΒΡΙΟΥ 
1η μέρα -: ΚΑΒΑΛΑ – ΛΙΤΟΧΩΡΟ ΙΕΡΑ ΜΟΝΗ ΑΓΙΟΥ ΔΙΟΝΥΣΙΟΥ ΤΟΥ ΕΝ ΟΛΥΜΠΩ – ΠΑΛΑΙΟΣ ΠΑΝΤΕΛΕΗΜΟΝΑΣ - ΛΕΠΤΟΚΑΡΥΑ
Αναχώρηση το πρωί στις 07.:00 από τον Δημοτικό Κήπο και με στάση καθ’ οδόν, άφιξη στο Λιτόχωρο και επίσκεψη στην Ιερά Μονή Αγίου Διονυσίου του εν Ολύμπω. Χρόνος ελεύθερος για το προσκύνημα μας και στην συνέχεια κατευθυνόμαστε  στο Παλαιό Παντελεήμονα, ο οποίος είναι κηρυγμένος από το 1986 ως παραδοσιακός οικισμός και τα σπίτια του αποτελούν σπουδαία δείγματα μακεδονικής αρχιτεκτονικής, με τη ντόπια πέτρα του Ολύμπου και το ξύλο να κυριαρχούν. Ελεύθερο χρόνο για βόλτα και φαγητό που όποιο σοκάκι κι αν ακολουθήσετε, θα σας οδηγήσει στην κεντρική πλατεία με τα μεγάλα πλατάνια και τον ναό του Αγίου Παντελεήμονα. Συνεχίζουμε για τη Λεπτοκαρυά όπου βρίσκεται το ξενοδοχείο μας. Τακτοποίηση στα δωμάτια και ξεκούραση. Το βράδυ δείπνο και διανυκτέρευση.
2η μέρα -: ΕΛΑΤΗ – ΠΕΡΤΟΥΛΙ
Πρωινό και αναχώρηση. Πρώτη μας στάση για προσκύνημα στον ναό της Πόρτας Παναγιάς ή αλλιώς η «Παναγιά των Μεγάλων Πυλών» βρίσκεται απέναντι από την Πύλη, στον συνοικισμό Πόρτα που ήταν και η γενέτειρα του Αγίου Βησσαρίωνα. Χτίστηκε το 1.283 από τον σεβαστοκράτορα Ιωάννη Α΄ Άγγελο Κομνηνό Δούκα και παρότι έχει υποστεί αρκετές και μεγάλες ζημιές από τότε έχει διατηρήσει αρκετά στοιχεία όπως τις τοιχογραφίες που είναι σχετικά πρόσφατες, του 18ου αιώνα αλλά και το αρχικό δάπεδο. Η μοναδικότητα του ναού πέρα από την σημαντική ιστορική και θρησκευτική σημασία που έχει για την ευρύτερη περιοχή των Τρικάλών, βρίσκεται σε δύο ψηφιδωτά της κύριας πύλης του Ιερού. Πρόκειται για τις ολόσωμες εικόνες της Παναγίας και του Χριστού, τοποθετημένες αντίθετα προς την χριστιανική ορθόδοξη παράδοση, με τον Χριστό αριστερά και την Παναγία δεξιά.Στην συνέχεια  θαυμάσουμε το Μονότοξο γεφύρι της Πόρτας λίγο έξω από το χωριό Πύλη, το οποίο έκτισε το 1514 ο Άγιος Βησσαρίων. Έπειτα παίρνουμε τον δρόμο για  το γραφικό Περτούλι, μια πανέμορφη περιοχή της Ανατολικής Πίνδου, χτισμένη σε υψόμετρο 1200 μέτρων, εδώ θα χαρούμε τις φυσικές ομορφιές και θα έχουμε ελεύθερο χρόνο για φαγητό. Συνεχίζουμε για την Ελάτη, γραφικό χωριό και γνωστό κοσμοπολίτικο θέρετρο σε υψόμετρο 950 μέτρων. Το όνομα της το οφείλει στα πολλά έλατα της περιοχής. Χρόνος ελεύθερος για βόλτα και καφέ. Εάν ο χρόνος μας το επιτρέπει θα κάνουμε στάση στα Τρίκαλα για μία βόλτα. Επιστροφή στο ξενοδοχείο μας. Δείπνο.  Διαν/ση.
3η μέρα ΙΕΡΑ ΜΟΝΗ ΟΣΙΟΥ ΕΦΡΑΙΜ ΤΟΝ ΣΥΡΟ - ΛΙΒΑΔΙ - ΚΑΒΑΛΑ
Πρωινό και αναχώρηση με τις αποσκευές για την επιστροφή μας κάνοντας πρώτη στάση για προσκύνημα στην Ιερά Μονή Οσίου Εφραίμ του Σύρου, το μοναδικό προσκύνημα αφιερωμένο στον Όσιο Εφραίμ τον Σύρο στην Ελλάδα, το οποίο ιδρύθηκε το 1983 και προσφέρει πανοραμική θέα στον Όλυμπο και τον Θερμαικό. Έπειτα θα επισκεφτούμε το Λιβάδι, τη γενέτειρα του μεγάλου αγωνιστή του 1821  και Φιλικού Γεωργάκη Ολύμπιου. Στην κεντρική πλατεία βρίσκεται το σπίτι στο οποίο γεννήθηκε ο ήρωας στο οποίο λειτουργεί το Λαογραφικό Μουσείο. Προαιρετική επίσκεψη στο μουσείο (έξοδα ατομικά), βόλτα στα λιθόστρωτα δρομάκια και γεύμα στην πλατεία με τον αιωνόβιο πλάτανο. Κατόπιν θα πάρουμε τον δρόμο της επιστροφής κάνοντας την απαραίτητη στάση για καφέ.  
ΤΙΜΗ ΣΥΜΜΕΤΟΧΗΣ: 195€                       ΕΠΙΒΑΡΥΝΣΗ ΜΟΝΟΚΛΙΝΟΥ:+ 60€
ΠΕΡΙΛΑΜΒΑΝΕΙ:
Μεταφορά με τουριστικό λεωφορείο

2 διανυκτερευσεις  στο  ξενοδοχείο DAFNI PLUS 4* (booking 8,6 βαθμολογία)
Πρωινό και 2 γεύματα με  απεριόριστα  ποτά κατά την ώρα του φαγητού
Περιηγήσεις σύμφωνα με το πρόγραμμα

Αρχηγό – συνοδό του γραφείου μας

Ασφάλεια αστικής ευθύνης

Φ.Π.Α.

ΔΕΝ ΠΕΡΙΛΑΜΒΑΝΕΙ

Είσοδοι σε μουσεία, αρχαιολογικούς χώρους, τέλος διανυκτέρευσης 10€ ανα δωμάτιο την βραδιά   και ότι αναφέρεται στο πρόγραμμα ως προαιρετικό ή προτεινόμενο

